
MUNICIPIUL TIMIŞOARA

PRIMAR
Nr. SC2018 – 10318/04.05.2018
EXPUNERE DE MOTIVE 
PRIVIND OPORTUNITATEA PROIECTULUI DE HOTĂRÂRE
privind modificarea anexelor 1, 2, 3, şi 4 la HCL nr. 383/17.10.2017, privind desemnarea membrilor din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul şcolar 2017 -2018
  
Conform prevederilor art. 96  alin (1) şi (2)  din Legea educaţiei naţionale  nr. 1/2011 unităţile de învăţământ preuniversitar cu personalitate juridică sunt conduse de consiliile de administraţie, de directori şi de directori adjuncţi, după caz. În exercitarea atribuţiilor ce le revin, consiliile de administraţie şi directorii conlucrează cu consiliul profesoral, cu comitetul de părinţi şi cu autorităţile administraţiei publice locale;

Prin Ordinul nr. 4619/2014 al Ministrului Educaţiei Naţionale a fost aprobată metodologia cadru de organizare şi funcţionare a consiliului de administraţie din unităţile de învăţământ preuniversitar completat şi modificat prin Ordinul nr. 3160/2017;
Luând în considerare solicitările unităţilor de învăţământ preuniversitar din Municipiul Timişoara, privind desemnarea a noi membrii din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale acestora, având în vedere faptul că o parte dintre consilierii locali şi salariaţi ai Primăriei Municipiului Timişoara nominaţizaţi la începutul anului şcolar nu mai activează;
Având în vedere încetarea mandatelor reprezentanţilor consiliului local, precum şi încetarea raporturilor de servici a reprezentanţilor Primarului;

       Având în vedere cele expuse în prezentul raport, considerăm oportună iniţierea unui proiect de hotărâre de modificarea anexelor 1, 2, 3 şi 4 la HCL nr. 383/17.10.2017, privind desemnarea membrilor din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat şi ale unităţilor de învăţământ privat din Municipiul Timişoara, pentru anul şcolar 2017 - 2018, prevăzuţi în anexele 1, 2, 3 şi 4, anexe care vor face parte din hotărâre, îndeplineşte condiţiile pentru a fi supus dezbaterii  Consiliului Local al Municipiului Timişoara.

